ইসলামি দেশগুলোর জন্য স্বাধীন ইসলামি শিক্ষাব্যবস্থা
ইসলামি দেশগুলোর জন্য স্বাধীন ইসলামি শিক্ষাব্যবস্থা (আরবি: نحو التربية الاسلامية الحرة) ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর রচিত একটি আরবি বই। এটি মূলত নদভীর দুইটি বক্তব্য ও একটি নিবন্ধের সংকলন। প্রথম বক্তব্যটি তিনি সৌদি আরবের শিক্ষামন্ত্রীর আমন্ত্রণে রিয়াদ বিশ্ববিদ্যালয়ে প্রদান করেন। দ্বিতীয় নিবন্ধটি তিনি লিখেছিলেন কুয়েতে অনুষ্ঠিত আরব দেশগুলোর শিক্ষামন্ত্রীদের একটি সম্মেলনের জন্য। তৃতীয় বক্তব্যটি তিনি নদওয়াতুল উলামার শিক্ষা বিষয়ক বৈঠকে পাঠ করেন। ১৯৭৬ সালে আল মুখতারুল ইসলামী কায়রো থেকে এই সংকলনটি প্রকাশিত হয়।